b'\n_START_ARTICLE_\n\xc5\xa0am\xc5\xa1i-Adad V.\n_START_SECTION_\nDru\xc5\xbeina\n_START_PARAGRAPH_\n\xc5\xa0am\xc5\xa1i-Adad V. je bil sin in naslednik kralja \xc5\xa0almaneserja III. in mo\xc5\xbe kraljice \xc5\xa0amuramat, katero nekateri avtorji ena\xc4\x8dijo z mitolo\xc5\xa1ko Semiramido. Imel je sina in naslednika Adad-nirarija III. in vnuka \xc5\xa0almaneserja IV.\n_START_SECTION_\nVladanje\n_START_PARAGRAPH_\nV prvih letih vladanja se je resno boril za prestol s postarnim \xc5\xa0almaneserjem. Vodja upora, ki je izbruhnil \xc5\xbee leta 826 pr. n. \xc5\xa1t., je bil \xc5\xa0am\xc5\xa1i-Adadov brat A\xc5\xa1ur-danin-pal. Brat je bil uspe\xc5\xa1en in je na svojo stran pridobil 27 pomembnih mest, vklju\xc4\x8dno z Ninivami. Trajal je do leta 820 pr. n. \xc5\xa1t. in oslabil Asirsko kraljestvo in njegove vladarje. Opomoglo se je \xc5\xa1ele z reformami Tiglat-Pileserja III._NEWLINE_Kasneje se je \xc5\xa0am\xc5\xa1i-Adad odpravljal na pohode v ju\xc5\xbeno Mezopotamijo in sklenil mirovni sporazum z babilonskim kraljem Marduk-zakir-\xc5\xa1umijem I._NEWLINE_Leta 814 pr. n. \xc5\xa1t. je v bitki pri Dar-Papsukalu premagal babilonskega kralja Marduk-balasu-ikbija in nekaj aramejskih plemen, naseljenih v Babiloniji.'